ಶಾಸಕರ ಚೇಲಾಗಳ ಕಾಮದಾಟ ಪ್ರಸಾರ: ಪಬ್ಲಿಕ್ ಟಿವಿಗೆ ಬಿ.ಆರ್.ಪಾಟೀಲ್ ಧಮ್ಕಿ

ಕಲಬುರಗಿ: ಇಂದು ಬೆಳಗ್ಗೆ ತಮ್ಮ ಮಾಜಿ ಪಿಎ ದೇವೆಂದ್ರ ಎಂಬವರ ಕಾಮದಾಟವನ್ನು ಟಿವಿಯಲ್ಲಿ ವರದಿ ಪ್ರಸಾರ ಮಾಡಿದಕ್ಕೆ ಕೆಜಿಪಿ ಪಕ್ಷದ ಆಳಂದ ಶಾಸಕ ಬಿ.ಆರ್.ಪಾಟೀಲ್ ಪಬ್ಲಿಕ್ ಟಿವಿಗೆ ಧಮ್ಕಿ ಹಾಕಿದ್ದಾರೆ.

ಪಬ್ಲಿಕ್ ಟಿವಿಯ ವರದಿಗಾರನಿಗೆ ಮಾನ ಮರ್ಯಾದೆ ಬಿಟ್ಟು ಅವಾಚ್ಯ ಶಬ್ಧಗಳಿಂದ ನಿಂದನೆ ಮಾಡಿದ್ದಾರೆ. ನಮ್ಮ ಪಬ್ಲಿಕ್ ಟಿವಿ ವರದಿಗಾರ ಪ್ರವೀಣ್ ಜೊತೆ ಫೋನಿನಲ್ಲಿ ಮಾತನಾಡುವಾಗ ನಾನೇನು ನಿಮ್ಮ ಹೆಂಡ್ತಿ ಹಾಗೂ ಅವರ ಹೆಂಡ್ತಿಯನ್ನು ಗುತ್ತಿಗೆ ತೊಗೊಂಡಿದ್ದೀನಾ? ಬೆಳಗ್ಗೆ ಏನು ನ್ಯೂಸ್ ಮಾಡಿದಿಯಾ? ಒಂದು ಗಂಟೆಯಲ್ಲಿ ನಾನು ಆಫೀಸಿಗೆ ಬರ್ತಿನಿ. ನೀನಿರಬೇಕು ಬಂದು ನೋಡ್ತಿನಿ ಎಂದು ಅವಾಜ್ ಹಾಕಿದ್ದಾರೆ.

ಈ ವೇಳೆ ನಮ್ಮ ಪ್ರತಿನಿಧಿ ನನ್ನ ಹತ್ತಿರ ನೀವು ಶಿಫಾರಸ್ಸು ಮಾಡಿರುವ ಲೆಟರ್ ಇದೆ. ಬೇಕಾದರೆ ನಾನು ನಿಮಗೆ ಬೇಕಾದ್ರೆ ವಾಟ್ಸಪ್ ಮಾಡುತ್ತೇನೆ ಎಂದು ಹೇಳಿದ್ದಕೆ ಅವಾಚ್ಯ ಶಬ್ಧಗಳಿಂದ ಮಾತನಾಡುವ ಮೂಲಕ ತಮ್ಮ ನೈತಿಕ ಮಟ್ಟವನ್ನು ರಾಜ್ಯದ ಜನತೆಗೆ ತೋರಿಸಿದ್ದಾರೆ.

ಬಿ.ಆರ್.ಪಾಟೀಲ್ ಅವರ ಮಾಜಿ ಪಿಎ ದೇವೆಂದ್ರ ಬಿರದಾರ ಎಂಬವರು ಕಲಬುರಗಿ ಶಾಲೆಯೊಂದರ ಸುನಿತಾ ಶಿಕ್ಷಕಿಯ ಜೊತೆಗಿನ ಪ್ರೇಮ ಪ್ರಸಂಗವನ್ನು ಇಂದು ಬೆಳಗ್ಗೆ ವರದಿ ಮಾಡಲಾಗಿತ್ತು. ಇದರಿಂದ ಕೋಪಗೊಂಡ ಬಿ.ಆರ್.ಪಾಟೀಲ್ ಪಬ್ಲಿಕ್ ಟಿವಿಯ ವರದಿಗಾರ ಪ್ರವೀಣ್ ರೆಡ್ಡಿಯವರಿಗೆ ಅವಾಜ್ ಹಾಕಿದ್ದಾರೆ.

ಇದನ್ನೂ ಓದಿ: ಕಲಬುರಗಿ: ಕಾಮದಾಟಕ್ಕೆ ಪ್ರಿಯಕರನನ್ನ ಶಾಲೆಗೆ ಕರೆಸಿದ ಶಿಕ್ಷಕಿ!

https://www.youtube.com/watch?v=VFCmV6wDYS8